Børn i alderen 4-6 måneder bør helt undgå rødbede, spinat, fennikel, selleri og rucolasalat.
Anbefalingen for børn i alderen 6-12 måneder lyder på, at de nitratrige grøntsager kun udgør en tiendedel af mosen/retten eller kun serveres en gang i mellem, fx hver 14. dag.
Hvorfor: Nitrat kan i fødevaren eller i mave-tarmkanalen reduceres til nitrit. For babyer og småbørn kan for meget nitrat derfor i sjældne tilfælde føre til, at nitrit binder sig til blodets hæmoglobin i en sådan grad, at iltoptagelsen hæmmes (methæmoglobinæmi). Alle grøntsager indeholder nitrat naturligt, men der findes særligt høje mængder i rødbede, spinat, fennikel, selleri, salat, rabarber og rucolasalat.